Saxo Bank

Saxo Bank je online dánska investičná banka. V roku 1992 ju založili Lars Seier Christensen, Kim Fournais a Marc Hauschildt ako brokerskú firmuhttp://www.investorwords.com/588/brokerage_house.html pod pôvodným názvom Midas Fondsmæglerselskab. V roku 2001 bola premenovaná na Saxo Bank vďaka tomu, že získala bankovú licenciu. 

Ponúka online obchodovanie prostredníctvom platformy SaxoTrader, ktorá je dostupná pre počítače aj smartfóny. Obchodovať sa dá s forexom, akciami, CFD (Contract for Difference), futures, opciami a dlhopismi. 

Saxo Bank spolupracuje s viac ako 10 poskytovateľmi a združuje tak ich likviditu. Vďaka tomu ponúka široký prístup ku všetkým aktívam po celom svete v ktorúkoľvek dennú dobu. Asi dve tretiny aktivít Saxo Bank sú spojené s obchodnými partnermi, kde Saxo Bank vystupuje ako online broker s bankovou licenciou bez toho, aby ponúkala klasické bankové produkty. 

Saxo Bank je medzinárodne známa ako úspešný internet broker a získala v tejto oblasti niekoľko ocenení. V auguste 2010 vo zverejnenej polročnej správe Saxo uvádza čistý zisk 551 miliónov DKK, čo je viac ako ktorýkoľvek celoročný zisk Saxo Bank v histórii. Podľa mediálnych správ sa hodnota Saxo Bank odhaduje na 20 miliárd DKK.

Koncom roku 2010 Saxo Bank spustila niekoľko projektov White Label v spolupráci so spoločnosťami Microsoft, Barclay Stockbrokers Ltd. a ďalšími.http://www.ft.com/cms/s/0/631cd63e-ea9a-11df-b28d-00144feab49a.html#axzz14n7TN8A0http://forexmagnates.com/saxo-trebles-profits-in-2010-signs-barclays-as-a-white-label/ V súčasnosti má Saxo Bank viac ako 1 000 zamestnancov a ponúka podporu takmer v 180 štátoch sveta.

Sídli v Kodani. Pobočky s kanceláriami má aj v Prahe, Londýne, Paríži, Ženeve, Zürichu, Singapure, Tokiu, Marbelle a Pekingu.

Inštitucionálne podnikanie so Saxo Bank
Saxo Bank ponúka možnosť tzv. white labelingu - poskytne obchodné platformy, ktoré majú prístup na všetky trhy, kde Saxo pôsobí, a ponúkne ich maklérom a finančným inštitúciám. Môžu ich rebrandovať a ďalej ponúkať ako keby to bola ich platforma. 

Obchodné platformy
Saxo Bank ponúka tri špecializované platformy na [Internetový obchod|online obchodovanie] - SaxoWebTrader, SaxoTraderhttp://www.forexbrokerz.com/news/saxo-bank-new-platform a SaxoMobileTrader. Všetky platformy vyvíja samotná banka a sú dostupné v 20 jazykoch. Saxo Bank ponúka aj TradeCommander založený na algoritmickom obchodovaní. V prvom rade je určený pre obchodníkov, ktorí sa zaoberajú novými stratégiami a ich testovaním. 

SaxoWebTrader 
Ide o platformu založenú na internetovom prehliadači, užívateľ si tak nemusí inštalovať do počítača ďalší software. V SaxoWebTrader sa dajú obchodovať všetky finančné produkty od Saxo Bank. Vývoj trhu možno zobraziť na mnohých typoch grafov, súčasťou sú aj informácie o novinkách na finančných trhoch. 

SaxoTrader 
SaxoTrader je špecializovaný software určený pre operačný systém Windows. Prostredníctvom neho sa dá obchodovať so všetkými produktmi, ktoré Saxo Bank ponúka. SaxoTrader ponúka aj spravodajstvo Dow Jones a Market News International. SaxoTrader je v ponuke aj pre partnerov Saxo Bank, ktorí si ho môžu rebrandovať (nastaviť vlastné logo a pod.) a ďalej ponúkať svojim klientom. SaxoMobileTrader umožňuje prístup k svetovým trhom prostredníctvom smartfónu. V súčasnosti sú dostupné aplikácie pre telefóny iPhone a smartfóny s operačným systémom Android. Prostredníctvom platformy SaxoMobileTrader možno sledovať vývoj finančných trhov a tiež realizovať obchodné operácie.

Ocenenia
Saxo Bank získava veľa ocenení za technológie, produkty a služby. 

2011 
Ceny podľa prieskumu devízových trhov pre rok 2011, ktoré organizuje časopis Euromoney.  Saxo Bank získala prvé miesto v týchto kategóriách: 
 Najvyšší nárast celkového trhového podielu podľa objemu (10-25 mld. USD)
  Najvyšší nárast trhového podielu podľa objemu (5-10 mld. USD)
 Najvyššia rýchlosť realizácie príkazov
 Najlepší prieskum a analýza trhov
 Najefektívnejšia stratégia riadenia rizík a realizácie príkazov
 Najlepšie integrované riešenia týkajúce sa pracovných postupov a dodržiavania zákonov 

2010
 Najlepšia online platforma (časopis Shares Magazine).http://www.presseportal.de/pm/68048/1716203/saxo-bank-named-best-online-platform-by-shares-magazine  
 Best re-labeling platform (časopis Profit & Loss). 
 Bankovní inovátor 2010 (cena Hospodářskych novin za SaxoTrader).http://www.finance.cz/zpravy/finance/270504-saxo-trader-ziskava-titul-bankovni-inovator/ 

2009
 1. miesto v kategórii Platforma pre viacero bánk vďaka rýchlosti realizácie, transparentnosti cien aj objemu transakcií a efektívnym a inovatívnym nástrojom riadenia rizík (časopis Euromoney, FX pool), 1. miesto v kategórii Platforma pre jednu banku na základe kvalitného a spoľahlivého oceňovania (časopis Euromoney, FX pool).
 Najlepšia banka FX pre investorov (časopis FX Week).

2008
 Najlepšia maloobchodná platforma (časopis FX Week). 
 Ocenenie pre Inštitucionálneho poskytovateľa FX pre rok 2008 (časopis World Finance).http://www.investegate.co.uk/article.aspx?id=20080603064000H4381 
 Najlepšia maloobchodná platforma (časopis Profit & Loss). 
 Najlepší poskytovateľ FX služieb v Dánsku (časopis Euromoney). 

Sponzorstvo
Saxo Bank v polovici júna [2008] uzavrelo ako hlavný sponzor trojročný kontrakt s cyklistickým tímom Riis Cycling A/S. Tento tím už v tom roku nastúpil na Tour de France 2008 pod názvom CSC Saxo Bank. Pretekár Carlos Sastre z tohto tímu vyhral celú súťaž. V januári 2010 banka oznámila, že už ďalej nebude predlžovať spoluprácu s týmto tímom. Toto však prekvapilo vlastníkov Saxo Bank Larsa Seiera Christensena a Bjarne Riisa, ktorí 3. augusta 2010 oznámili, že spolupráca bude trvať aj ďalší rok.http://tv2sport.dk/node/60255 

 Referencie 

 Externé odkazy 
 Oficiálna stránka 

 Zdroj 

Kategória:Banky na Slovensku
Kategória:Bankovníctvo